**DELO NA DALJAVO 16. 3. 2020**

**(1. ura)**

**UČNA URA**: Premi in odvisni govor

1. Pojdi na i-učbenik – SLJ 9.

2. V kazalu izberi razdelek **Življenjepis in pripoved o življenju osebe** IN podpoglavje **PREMI GOVOR.**

3. Reši spletne naloge (vse do novega poglavja Kaj meniš o …?).

4. Nato si zapiši v zvezek (na strani za jezik):

PREMI IN ODVISNI GOVOR

Za poročanje o tem, kaj je kdo rekel, poznamo dva načina, in sicer s premim govorom in z odvisnim govorom.

Premi govor je zapis dobesednega govora. Sestoji iz **spremnega stavka** in **dobesednega navedka**, to je dobesednega zapisa, kaj je kdo povedal.

Pri zapisu upoštevamo pravila:

Spremni stavek: „Dobesedni navedek. ! ? "  
„Dobesedni navedek, ! ?" spremni stavek.

Z odvisnim govorom obnovimo (povzamemo), kaj je bilo povedano.   
V zapisu odvisnega govora združimo oba dela povedi, vmes pa postavimo vejico – običajno tvorimo podredno zloženo poved (s predmetnim odvisnikom), pri čemer smo pozorni na morebitno spremembo glagolske osebe.